

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA VRBJE**

**OPĆINSKI NAČELNIK**

**KLASA: 007-02/24-01/02**

**URBROJ: 2178-19-01-24-1**

**VRBJE, 2.2.2024.**

Na temelju sredstava osiguranih u Proračunu Općine Vrbje za 2024. godinu, a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) i Pravilnika o sufinanciranju udruga iz proračuna Općine Vrbje, općinski načelnik donosi

**ODLUKU**

**o raspisivanju javnog poziva za financiranje**

**programa/projekata udruga u 2024. godini**

**I.**

Općina Vrbje sufinancirati će u 2024. godini programe/projekte koje provode udruge iz područja sporta i rekreacije, poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci, mladima i starijim osobama.

Temeljni ciljevi javnog poziva su razviti i provesti učinkovite aktivnosti koje će unaprijediti kvalitetu života građana.

**II.**

Sredstva za provedbu javnog poziva osigurana su u Proračunu Općine Vrbje za 2024. godinu i projekcijama Proračuna za 2025. i 2026. godinu, u ukupnome iznosu od, po područjima i iznosima kako slijedi:

* područje A. Sport i rekreacija, planirana vrijednost iznosi 19.908,00 €;
* područje B. Kulturno-umjetnički amaterizam, planirana vrijednost iznosi 4.700,00 €;
* područje C. Poljoprivreda i lovstvo, unapređenja života na selu, briga o djeci, mladim osobama i starijim osobama, planirana vrijednost iznosi 7.500,00 €.

**III.**

Povjerenstvo za provedbu javnog poziva i ocjenjivanja programa/projekta koje provode udruge predložiti će prioritete, uvjete, kriterije i programska područja javnog poziva, izraditi prijedlog natječajne dokumentacije, pratiti tijek javnog objavljivanja i provedbe natječaja, otvoriti i pregledati prijave i utvrditi ispunjavanja propisanih uvjeta javnog poziva (administrativna kontrola prijava), razmotriti i ocijeniti prijave te predložiti iznos sredstava za financiranje programa/projekta, izraditi prijedlog odluke o odobravanju/neodobravanju financijskih sredstva i pratiti provedbu projekata te pripremanje izvještaja o provedbi i rezultatima natječaja.

**IV.**

Javni poziv s cjelokupnom natječajnom dokumentacijom objavljuje se na internetskoj stranici Općine Vrbje i na oglasnoj ploči Općine. Rok za podnošenje prijave je 30 dana od dana objave javnog poziva.

**V.**

Ova Odluka stupa na snagu danom donošenja.

**OPĆINSKI NAČELNIK**

**Igor Jurišić**